Hønefoss Karosserifabrikk

Hønefoss Karosserifabrikk var en karosserifabrikk i Hønefoss, etablert i 1936, nedlagt i 1969. 

Hønefoss Karosserifabrikk er kanskje mest kjent for byggingen av de såkalte HØKA-vognene til Oslo Sporveier. I tidsrommet 1952-1958 ble det levert i alt 50 nye motorvogner (204-253) 12 nye tilhengere (551-562) (Strømmens Værksted leverte samtidig 18 tilnærmet like slik at det totalt ble 30) samt at det ble levert deler til nye vognkasser til  8 motorvogner ("Kyllinger" nr. 33-40) og 12 tilhengere ("Stivkjelker") nr. 650-661 på gamle understell. Høka leverte ett vognsett til Gråkallbanen ( nr. 7 + 55) i Trondheim i 1955.

Fabrikken har ellers bygget busser og jernbanemateriell, vesentlig skiftelokomotiver (Skd 221) og godsvogner til NSB. Videre ble det bygget busser og Trolleybusser til  bl.a. «Trikken» i Drammen.  Hønefoss Karosserifabrikk har også bygget vogner for Fløibanen i Bergen. Vognsettet som var i bruk mellom  1954 og 1974 ble bygget på Hønefoss.

I de vel tretti år som fabrikken var i virksomhet ble bygget 217 enheter.

Eksempler fra fabrikkens produksjon

Eksterne lenker
 Norske karosserifabrikker

Tidligere norske bussprodusenter
Transport i Viken
Selskaper etablert i 1936
Selskaper opphørt i 1969
Hønefoss
Produsenter av jernbanemateriell